b'\n_START_ARTICLE_\nMuinaisen Egyptin kirjallisuus\n_START_PARAGRAPH_\nMuinaisen Egyptin kirjallisuus sis\xc3\xa4lt\xc3\xa4\xc3\xa4 erityylisi\xc3\xa4 ja eritasoisia kirjallisia tekstej\xc3\xa4 vuosilta 3150-300 eaa._NEWLINE_Proosaa edustivat l\xc3\xa4hinn\xc3\xa4 kansantarinat ja eroottiset runot. Tietokirjallisuudessa l\xc3\xa4\xc3\xa4ketieteelliset tekstit olivat tavallisia. Hengellist\xc3\xa4 kirjallisuutta olivat faaraon ylist\xc3\xa4miseksi kirjoitetut runot ja kuolemankirjallisuus, niin kuin Kuolleiden kirja ja Vanhan Valtakunnan aikaiset arkkutekstit. Edell\xc3\xa4 mainittuja k\xc3\xa4yttiv\xc3\xa4t tavallisen ylimyst\xc3\xb6n j\xc3\xa4senet, mutta viimeksi mainitut oli varattuja kuninkaallisille. Muinaisen Egyptin historian kaikkina aikakausina suosittiin filosofista el\xc3\xa4m\xc3\xa4nohjekirjallisuutta, joka kirjoitettiin useimmiten Is\xc3\xa4lt\xc3\xa4 pojalle -muotoon._NEWLINE_Koska lukutaitoisten osuus v\xc3\xa4est\xc3\xb6st\xc3\xa4 oli pieni, vain muutamia prosentteja, kirjallista perinnett\xc3\xa4 vaalivat papit ja kirjurit. Monet kirjurioppilaat kirjoittivat muistiin tai j\xc3\xa4ljensiv\xc3\xa4t vanhoja kansantarinoita. Perinteist\xc3\xa4 hieroglyfikirjoitusta kirjoitettiin temppelien seinille. Yksinkertaistettua hieraattista kirjoitusta k\xc3\xa4ytettiin virallisissa papyrusasiakirjoissa.'